b'\n_START_ARTICLE_\nVaahteraliigan kausi 2010\n_START_PARAGRAPH_\nKausi 2010 Vaahteraliigassa oli Vaahteraliigan historian 31. kausi. Edellisen kauden mestarina kauteen l\xc3\xa4hti Porvoon Butchers. Kausi k\xc3\xa4ynnistyi 21. toukokuuta 2010 ottelulla Porvoon Butchers \xe2\x80\x93 Lappeenrannan Rajaritarit ja Vaahteramalja XXXI pelattiin 4. syyskuuta 2010 Vantaan ISS Stadionilla._NEWLINE_Porvoon Butchers juhli kuudetta per\xc3\xa4tt\xc3\xa4ist\xc3\xa4 mestaruuttaan kaadettuaan loppuottelussa Sein\xc3\xa4joen Crocodilesin.\n_START_SECTION_\nOttelut\n_START_PARAGRAPH_\nKaudella 2010 pelataan yksitoista kierrosta, ja jokainen joukkue pelaa yhteens\xc3\xa4 kymmenen ottelua. Ensimm\xc3\xa4inen ottelu pelattiin 21. toukokuuta ja viimeinen kierros pelataan 20.-22. elokuuta.\n_START_SECTION_\nPudotuspelit\n_START_PARAGRAPH_\nV\xc3\xa4lier\xc3\xa4t pelattiin 28.-29.8. Vaahteramalja XXXI pelataan 4.9.2010 ISS Stadionilla._NEWLINE_Porvoon Butchers otti Vaahteramaljan voiton ja Suomen mestaruuden jo kuudennen kerran per\xc3\xa4tt\xc3\xa4in. Butchers on toinen joukkue (ensimm\xc3\xa4inen Roosters 1995-2000), joka pystyi t\xc3\xa4h\xc3\xa4n saavutukseen. Crocodilesille tappio Vaahteramaljassa Butchersille oli jo kolmas.\n_START_SECTION_\nEuropean Football League 2010\n_START_PARAGRAPH_\nPorvoon Butchers p\xc3\xa4\xc3\xa4si edellisen kauden mestarina pelaamaan kansainv\xc3\xa4lisi\xc3\xa4 pelej\xc3\xa4 EFL:ss\xc3\xa4. Butchers p\xc3\xa4\xc3\xa4si suoraan puoliv\xc3\xa4lieriin ja sai vastaansa kotonaan Saksalaisen  Berlin Adlerin. Ottelu p\xc3\xa4\xc3\xa4ttyi Adlerin voittoon lukemin 47-16, mik\xc3\xa4 tarkoitti Butchersin Euro-kauden p\xc3\xa4\xc3\xa4ttymist\xc3\xa4 heti ensimm\xc3\xa4isen pelin j\xc3\xa4lkeen. Butchers oli asettanut tavoitteeksi edellisen kauden nelj\xc3\xa4nnen sijan parantamisen, mutta tavoitteesta siis j\xc3\xa4\xc3\xa4tiin.'